
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2 στρεμμάτων στη θέση «Κοπάνες» 
του δημόσιου δάσους της Κοινότητας Πευκοχωρίου Νομ. Χαλκι¬ 
δικής..... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου Δήμου Βριλησσίων 


(Ν. Αττικής). 2 

Τροποποίηση του ρυμοτομικού σχεδίου του Δήμου Καρπενησιού (Ν. 
Ευρυτανίας). 3 

ΑΠΟΦΑΣΕΙΣ 

Μερική αναθεώρηση του ρυμοτομικού σχεδίου Δήμου Περιστεριού 
Νομ. Δυτ. Αττικής, Συνοικία 10 - «Πεζοδρομήσεις». 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 49676 (1) 

Κήρυξη αναδασωτέας έκτασης 2 στρεμμάτων στη θέση «Κοπάνες» του 
δημόσιου δάσους της Κοινότητας Πευκοχωρίου Νομ. Χαλκιδι- 
κής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Π.Δ. 
532/70. 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παρ. 1. 

β) Του άρθρου 38 παρ. 2δ, 3α του Ν. 998/79 κατ’ επιταγή του άρ¬ 
θρου 117 του Συντάγματος. 

4. Τις διατάξεις του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 3437/22.11.1991 πρόταση του Δασαρχείου Κασσάνδρας, 
αποφασίζουμε: 

Κηρύσσουμε αναδασωτέα, με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς με 
πυρκαγιά την έκταση των δύο (2) στρεμμάτων, που βρίσκεται στη θέση 
«Κοπάνες» περιφέρεια της Κοινότητας Πευκοχωρίου Νομ. Χαλκιδικής 
και έχει όρια; 

Ανατολικά: Με δημόσιο δάσος. 

Δυτικά: Με δημόσιο δάσος. 

Βόρεια: Με δημόσιο δάσος. 

Νότια: Με ελαιώνα, 

όπως φαίνεται στο συνημμένο διάγραμμα και που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευτεί στην Εφημερίδα της Κυβερνήσεως. 

Πολύγυρος, 12 Δεκεμβρίου 1991 

Η ΝΟΜΑΡΧΗΣ 
ΕΛΙΣΑΒΕΤ ΜΠΟΥΚΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου Δήμου Βριλησσίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και κυβερνητικά όργανα» (Α' 137). , 

6. Την 12054/13.5.1991 πράξη συναίνεσης ενώπιον της Συμβο¬ 
λαιογράφου Επιδαύρου Λίμηρας, Σταματικής Μπελέγρη-Ατσιδάκου, 
του Παναγιώτη Τρίχα, αποκλειστικού κυρίου του παρακάτω περιγρα- 
φομένου ακινήτου. 

7. Την 100/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32528/26.7.1991 απόφαση του Υπουργού Περιβάλλοντος, 
Χωροταξίας και Δημοσίων Έργων, για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ρυμοτομου¬ 
μένου με το 10.10.1989 Π. Δ/γμα (Δ' 670) ακινήτου (βαρυνομένου). 


που βρίσκεται εντός του ρυμοτομικού σχεδίου Δήμου Βριλησσίων (Ν. 
Αττικής) και ειδικότερα επί του 169 οικοδομικού τετραγώνου, του 
οποίου την αποκλειστική κυριότητα έχει ο παραπάνω συναινών στη με¬ 
ταφορά του συντελεστή δόμησης Παναγιώτης Τρίχας, όπως το βαρυνό- 
μενο ακίνητο φαίνεται με στοιχεία Α, Β, Γ, Η, Ζ, Θ, Δ, Α στο σχετικό 
πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
94562/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν οικοπέδου: 976,40 τ.μ. 

β) Ποσοστό κάλυψης: 40%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 1. * 

δ) Δομήσιμη επιφάνεια που αντιστοιχεί σ’ αυτό: 976,40 τ.μ. X 1 = 
976,40 τ.μ. ^ 

ε) Μεταφερόμενη δομήσιμη επιφάνεια: 976,40 τ.μ., εκ των οποίων 
390,56 τ.μ. από ισόγειο και 585,84 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Παναγιώτη Τρίχα για εμβαδόν 976,40 τ.μ. εκ των οποίων 
390,56 τ.μ. από ισόγειο και 585,84 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ·. 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 











£- ί Κ.6Γ&Λ 

ί. I ί-ΖΜΘΛί) 

(3) 

Τροποποίηση του ρυμοτομικού σχεδίου του Δήμου Καρπενησιού (Ν. Ευ¬ 
ρυτανίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του Ν. Δ/τος της 
17.7.1923 «περί σχεδίων πόλεων κ.λπ.» (Α' 228), όπως μεταγενέ¬ 
στερα τροποποιήθηκαν και συμπληρώθηκαν. 

2. Τις διατάξεις των άρθρων 8 και 9 του Ν. 1577/1985 «Γενικός 
Οικοδομικός Κανονισμός» (Α' 210). 

3. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α 
57). 

4. Τις διατάξεις της παρ. 1 εδ. ιδ’ του άρθρου 23 του Ν. 1558/1985 
«Κυβέρνηση και κυβερνητικά όργανα». 

5. Τις διατάξεις του άρθρου 1 παρ. 1β του Π. Δ/τος 183/1986 
«έγκριση τροποποιήσεων σχεδίων πόλεων και καθορισμός ορίων και πε¬ 
ριορισμών δόμησης από τους νομάρχες» (Α' 70). 

6. Την 63/1989 γνωμοδότηση του Δημοτικού Συμβουλίου Καρπε¬ 
νησιού. 

7. Την 302/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 659/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Καρπενησιού (Ν. Ευρυτανίας) και ειδικότερα στον οικισμό 
Προφήτη Ηλία, με τη μετατροπή του ΤΙ κοινόχρηστου χώρου που 
εγκρίθηκε με την 3639/76/22.3.1977 απόφαση του Νομάρχη (Δ 


151), σε χώρο ανέγερσης κλειστού κολυμβητηρίου, όπως φαίνεται στο 
σχετικό πρωτότυπο διάγραμμα σε κλίμακα 1:2.000, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
98708/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης του παραπάνω χώρου καθορίζονται 
ως εξής: 

-Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας του. 

-Συντελεστής δόμησης: ένα (1). 

-Μέγιστο επιτρεπόμενο ύψος του κτιρίου: 11 μέτρα. 

Πάνω από το ύψος αυτό προστίθεται το λειτουργικά και κατασκευα¬ 
στικά απαραίτητο ύψος της στέγης του κτιρίου, η οποία πρέπει να έχει 
κλίση μεταξύ 20% και 40%. 

-Το ανεγερθηαόμενο κτίριο πρέπει να απέχει από τη ρυμοτομική 
γραμμή της Εθνικής Οδού τέσσερα μέτρα τουλάχιστον. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



^1 £,<^ί|Ηί- ■ 

ΑΠΟΦΑΣΕΙΣ του Νομού Δυτ. Αττικής, αποφασίζουμε: 


Αριθ. ΟΙΚ. 25705/2210 (4) 

Μερική αναθεώρηση του ρυμοτομικού σχεδίου Δήμου Περιστεριού Νομ. 
Δυτ. Αττικής, Συνοικία 10 - «Πεζοδρομήσεις». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν, και ειδικότερα τα άρθρα 3 και 
70. 

2. Τις διατάξεις του Α.Ν. 314/1968 (ΦΕΚ 47/Α'), όπως τροπο¬ 
ποιήθηκαν και συμπληρώθηκαν με το Ν. Δ/γμα 1018/71 (ΦΕΚ 220/ 
Α'), και με την παρ. 3 του άρθρου 34 του Ν. 1577/85 (ΦΕΚ 210/Α'). 

3. Τις διατάξεις του Π. Δ/τος 183/86 (ΦΕΚ 70/Α'). 

4. Τη Γ4δ/15883/1903/8.2.88 κοινή απόφαση Υπουργού Προε¬ 
δρίας της Κυβέρνησης και Αναπληρωτή Υπουργού ΠΕΧΩΔΕ. 

5. Το 13506/1150/27.6.19 έγγραφο της Δ/νσης Πολεοδομίας 
Δυτ. Αττικής προς το Δήμο Περιστεριού, σύμφωνα με το Π.Δ/γμα 
323/89 (ΦΕΚ 146/Α') άρθρο 31 παρ. 2, 3. 

6. Την αριθ. 42/91 (θέμα 1 Ιο) γνωμοδότηση του Συμβουλίου ΧΟΠ 


Άρθρο 1 

Εγκρίνεται η «μερική αναθεώρηση του ρυμοτομικού σχεδίου Περί; 
στερίου - Συνοικία 10» με τον χαρακτηρισμό σε «πεζόδρομο» των δρό¬ 
μων που φαίνονται αναλυτικά στο σχετικό πρωτότυπο χάρτη σε κλί¬ 
μακα 1:500, που έχει θεωρηθεί από τον Δ/ντή της Δ/νσης Πολεοδο¬ 
μίας Δυτ. Αττικής και που το συνοπτικό του αντίτυπο: α) δημοσιεύεται 
με αυτή την απόφαση, β) θα αναρτηθεί για 15 ημέρες στα γραφεία της 
Δ/νσης Πολεοδομίας Δυτ. Αττικής, μετά τη δημοσίευση αυτής της από¬ 
φασης στην Εφημερίδα της Κυβερνήσεως. 

Άρθρο 2 

Η ισχύς αυτής της απόφασης αρχίζει από την ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να. δημοσιευτεί στην Εφημερίδα της Κυβερνήσεως. 

Αιγάλεω, 18 Δεκεμβρίου 1991 

Ο Νομάρχης 
ΑΘ. ΜΠΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






